કેરળમાં આરોગ્યમંત્રી કેકે સેલજા ટીચરનું કહેવું છે કે, તમામ હોસ્પિટલોમાં દવાઓની વ્યવસ્થા કરવામાં આવી રહી છે. કોઝીકોડે જિલ્લામાં સૌથી વધારે કેસ લેપ્ટોના નોંધાયા છે. સામાન્ય લોકોએ ચેતવણી આપવામાં હોવા છતાં સૂચના મુજબની દવાઓ લીધી નથી. લેપ્ટોસ્પાઇરોસીસ એક એવી બિમારી છે જે માનવીઓ અને પ્રાણીઓ બંને ઉપર અસર કરે છે જ્યારે કોઇ વ્યક્તિ અસરગ્રસ્ત અને ઇન્ફેક્શનથી ગ્રસ્ત પ્રાણીઓના યુરિનના સીધા સંપર્કમાં આવે છે ત્યારે તેને લેપ્ટોસ્પાઇરોસીસની તકલીફ થઇ શકે છે. તાવ, માથામાં દુખાવો, આંખોમાં બળતરા, ઝાડા-ઉલ્ટીના લક્ષણો આ બિમારીમાં રહે છે. કેરળમાં પુરના કારણે અભૂતપૂર્વ નુકસાન થઇ ચુક્યું છે. હવે રોગચાળામાંથી બહાર નિકળવાના પગલા લેવામાં આવી રહ્યા છે.